CELEX: 62012TA0403
Language: da
Date: 2015-10-13 00:00:00
Title: Sag T-403/12: Rettens dom af 13. oktober 2015 — Intrasoft International mod Kommissionen (Offentlige tjenesteydelseskontrakter — udbudsprocedure — teknisk bistand til de serbiske toldmyndigheder i forbindelse med moderniseringen af toldsystemet — interessekonflikt — Den Europæiske Unions delegation i Republikken Serbiens afvisning af en tilbudsgivers bud — stiltiende afvisning af klagen over afvisningen af buddet)

30.11.2015   
            
            
               DA
            
            
               Den Europæiske Unions Tidende
            
            
               C 398/32
            
         Rettens dom af 13. oktober 2015 — Intrasoft International mod Kommissionen
   (Sag T-403/12) (1)
   
   ((Offentlige tjenesteydelseskontrakter - udbudsprocedure - teknisk bistand til de serbiske toldmyndigheder i forbindelse med moderniseringen af toldsystemet - interessekonflikt - Den Europæiske Unions delegation i Republikken Serbiens afvisning af en tilbudsgivers bud - stiltiende afvisning af klagen over afvisningen af buddet))
   (2015/C 398/41)
   Processprog: engelsk
   
      Parter
   
   
      Sagsøger: Intrasoft International SA (Luxembourg, Luxembourg) (ved advokat S. Pappas)
   
      Sagsøgt: Europa-Kommissionen (ved F. Erlbacher og E. Georgieva, som befuldmægtigede)
   
      Sagens genstand
   
   Dels en påstand om annullation af skrivelse af 10. august 2012 fra Kommissionen, der handlede via Den Europæiske Unions delegation i Republikken Serbien, i hvilken skrivelse det anførtes, at tjenesteydelseskontrakten vedrørende udbudsproceduren EuropeAid/131367/C/SER/RS med overskriften »Teknisk bistand til det serbiske toldvæsen med henblik på at støtte moderniseringen af toldsystemet« (EUT 2011/S 160-262712) ikke kunne tildeles det konsortium, som Intrasoft International SA deltog i, dels en påstand om annullation af den påståede stiltiende afgørelse om at give afslag på den klage, sagsøgeren indgav mod skrivelsen af 10. august 2012
   
      Konklusion
   
   
               1)
            
            
               Den afgørelse om afvisning af buddet fra det konsortium, som Intrasoft International SA deltog i, som er indeholdt i skrivelsen af 10. august 2012, der er affattet af Den Europæiske Unions delegation i Republikken Serbien som ordregivende myndighed i kraft af subdelegation fra Europa-Kommissionen, og som vedrørte udbudsproceduren EuropeAid/131367/C/SER/RS med overskriften »Teknisk bistand til det serbiske toldvæsen med henblik på at støtte moderniseringen af toldsystemet«, annulleres.
            
         
               2)
            
            
               I øvrigt frifindes Kommissionen.
            
         
               3)
            
            
               Kommissionen tilpligtes at betale sagens omkostninger, herunder omkostningerne i forbindelse med sagen om foreløbige forholdsregler.
            
         
      (1)  EUT C 343 af 10.11.2012.